**A Hankook nagyszerű szezont tudhat maga mögött**

**az UEFA Európa-liga szponzoraként**

**Az abroncsgyártó Hankook az előző szezonban ismét sikeresen szerepelt az UEFA Európa-ligahivatalos szponzoraként. A vállalat elkötelezett munkával sokrétű, egész Európát lázba hozó projekteket és kezdeményezéseket indított el a szezon során. A számok magukért beszélnek. Több mint 100 000 európai focirajongó vett részt a Hankook által meghirdetett online nyereményjátékokban. Ehhez az egyedülálló fődíjak is hozzájárultak: VIP-utazás az Azerbajdzsán fővárosában, Bakuban megrendezett döntőre, valamint a *Fans Final*re, ahol a nyereményjáték nyertesei ugyanazon a pályán játszhattak, ahol előző nap a döntőbe került két csapat küzdött meg egymással.**

***Neu-Isenburg, Németország, 2019. június 12.*** – A Hankook prémium abroncsgyártó ismét sikeres szezont tudhat maga mögött az UEFA Európa-liga hivatalos és elkötelezett szponzoraként. A futball rajongóinak Európa-szerte lehetőségük nyílt arra, hogy a „Hankook Jegyaréna” online felületén és az abroncsgyártó európai Facebook-oldalain a csoportkör és a kieséses szakasz meccseire, valamint a döntőre VIP-jegyeket nyerjenek. A Hankook a szezon folyamán több mint 400 VIP-jegyet sorsolt ki, emellett a 15 meccsnap során számos egyéb nyereményt is kiosztottak, sőt, 20 jegy már gazdára talált a következő, 2019-20-as szezonra is.

A május 29-i döntő előtt pedig hatalmas érdeklődés övezte a vállalat közösségi oldalait. A Hankook „10 Stops to Baku” kampányával a szurkolók virtuálisan részt vehettek a Bakuba vezető utazáson. Tíz jól ismert európai városban – Frankfurt am Mainban, Münchenben, Mariborban, Zágrábban, Belgrádban, Szófiában, Isztambulban, Trabzonban és Tbilisziben – készített képeslapok jelezték a bakui döntőig vezető út állomásait, a posztokat pedig izgalmas nyereményjátékok kísérték. A “Hankook Jegyaréna” (https://hankook.win/hu/) felületén a pályázók akár a döntő másnapján, szintén Bakuban megrendezésre került Fans Finalra is helyet szerezhettek. A nyerteseket Deco, az egykori profi játékos, valamint az ismert youtuber, Behzinga készítette fel a mérkőzésre, amelyet a bakui Olympic Stadiumban játszottak le.

„Az UEFA Európa-ligáhozfűződő, hosszú távú együttműködésünk egyedi, egész Európát lefedő felületet biztosít ahhoz, hogy folyamatosan bővítsük a márkánk ismertségét a kontinensen. Ezért örülünk annyira, hogy a szurkolók ilyen jelentős számban vettek részt a Hankook európai felületein meghirdetett ajánlatokban és nyereményjátékokban. Ez végső soron megerősíti a legrangosabb európai futball melletti hosszú távú elköteleződésünket – nyilatkozta Kim Han-Jun, a Hankook Tire Europe elnöke.

A Hankook abroncsgyártó a 2012-2013-as szezon óta az UEFA Európa-liga egyik főszponzora, így jelenleg a vállalat a sorozat legrégebbi támogatója. Az UEFA Európa-liga keretén belül 64 csapat küzd meg egymással 205 mérkőzés során – ez az UEFA által szervezett legnagyobb bajnokság, ami világviszonylatban is szinte egyedülálló. A döntő mérkőzést több mint 60 millió néző követte a televízió képernyői előtt. 2016-ban a Hankook elindította az UEFA Európa-liga meccseit kísérő "Centre Circle Carrier Program”-ot. A program keretében 14 és 20 év közötti fiatalok vehetnek részt a mérkőzésen: ők vihetik be a meccs kezdete előtt a kezdőkörbe a zászlót. A Hankook ezzel a biztonságos vezetés fontosságára szeretné felhívni a figyelmet, ugyanis a programban részt vevő fiatalok közúti balesetben vesztették el egy szerettüket.

###

**A Hankook Tire vállalatról**

A Hankook Tire világszerte innovatív, díjnyertes, kiváló minőségű radiál abroncsokat gyárt személygépkocsik, terepjárók, SUV-ok, könnyű tehergépkocsik, teherautók és buszok, valamint a motorsport számára (mind a pályás versenyeken, mind pedig ralin résztvevő csapatoknak).

A Hankook Tire több mint 180 országba szállítja termékeit, és világszinten hozzávetőlegesen 21.000 alkalmazottat foglalkoztat. A világ számos vezető autógyártója első gyári felszerelésként is a Hankook Tire abroncsait választja.

A vállalat mindent megtesz azért, hogy a legmagasabb szinten elégítse ki a vásárlói igényeket a termékek minősége, a technológiai kiválóság és a vezetési élmény területén, Ennek érdekében a Hankook folyamatosan befektet öt kutatás-fejlesztési központjába és nyolc gyártási egységébe. A Hannoveri Technológiai Központban az európai piac igényeire szabva fejlesztik az abroncsokat, különös tekintettel az európai prémium autógyártók első szerelésű abroncsaira.

A Hankook Tire európai központja Neu-Isenburgban található, Frankfurt am Main közelében. A vállalatnak Németországban, Nagy-Britanniában, Franciaországban, Olaszországban, Spanyolországban, Hollandiában, Magyarországon, Csehországban, Oroszországban, Törökországban, Svédországban, Ukrajnában és Lengyelországban vannak képviseletei. A további európai országokban a cég termékeit regionális nagykereskedők terítik. A vállalat globális bevételének kb. 30 százalékát az európai piacokon és a FÁK országaiban realizált értékesítések adják.

A Hankook Magyarországot választotta európai gyárának helyszínéül. A 885 millió eurós befektetésből a Dunaújváros melletti Rácalmáson a világ egyik legkorszerűbb abroncsgyára épült. A gyár 2007 júniusában kezdte meg működését és azóta is folyamatosan fejlődik, bővül. A cég jelenleg mintegy 3000 alkalmazottat foglalkoztat, és személygépkocsik, SUV-ok és könnyű tehergépkocsik számára gyárt gumiabroncsokat. A harmadik beruházási ütem 2015 tavaszán fejeződött be, ezzel a magyar gyár éves gyártókapacitása 19 millióra nőtt. A rácalmási gyárban készült termékek az európai piacot szolgálják ki, és megfelelnek a vezető autógyártók előírásainak és igényeinek is. A Hankook Tire Magyarország Kft. rendelkezik az ISO 9001:2008., ISO/TSO 16949:2009. minőségi és az ISO 14001:2014. környezetvédelmi tanúsítvánnyal. A Hankook Tire 2016 óta szerepel a világszinten elismert Dow Jones Fenntarthatósági Indexben (DJSI World).

További információ: <http://www.hankooktire-mediacenter.com> és [www.hankooktire.com](http://www.hankooktire-eu.com)

**Kapcsolat:**

|  |  |  |
| --- | --- | --- |
| **Hankook Tire Magyarország Kft. |** Kommunikációs Osztály **|** 2459 Rácalmás, Hankook tér 1. | | |
| **Roy Katalin**  kommunikációs vezető  [roykatalin@hankooktire.com](mailto:roykatalin@hankooktire.com) | **Serfőző Zsóka**  kommunikációs szakértő  Tel.: +36 25 556 091  zsoka.serfozo@hankooktire.com | **Boda Bence**  kommunikációs asszisztens  Tel.: +36 25 556 096  bence.boda@hankooktire.com |